
మారనున్న నిబంధనలు?న్యూఢిల్లీ: వచ్చే ఏడాది జరిగే ఇండియన్ ప్రీమియర్లీగ్ (ఐపీఎల్)లో ఓ ఆసక్తికర వెసులుబా టు చోటుచేసుకోనుంది. ఓ ఫ్రాంచైజీకి చెందిన ఆటగాడికి వరుసగా ఏడు మ్యాచ్ల్లో ఆడే అవకాశం దొరక్కపోతే తను మరో జట్టుకు వెళ్లవచ్చు. అయితే ఇతర జట్టు ఆ క్రికెటర్ సేవలను కోరుకోవాల్సి ఉంటుంది. అప్పుడే బదిలీకి అవకాశం ఉంటుంది. ఈ ప్రతిపాదన మంగళవారం ఫ్రాంచైజీ యజమానులు, బీసీసీఐ, ఐపీఎల్ పాలకమండలి, సీఓఏ మధ్య జరిగిన సమావేశంలో చర్చకు వచ్చింది. దీనికి ఎనిమిది జట్లు ఏకగ్రీవ ఆమోదం తెలిపాయి. ‘వేలం లో కొనుగోలు చేసిన ఫలానా ఆటగాడిని కాంబినేషన్, సమతూకంలో భాగంగా తుది జట్టులో తీసుకోలేని పరిస్థితి ఉండవచ్చు. అలాంటి సందర్భాల్లో అతడి నైపుణ్యాన్ని వృథాగా పోనీయకుండా ఇతర జట్లు తీసుకోవచ్చు. అయితే ఈ విషయంలో తుది నిర్ణయాన్ని ఐపీఎల్ పాలక మండలి తీసుకుంటుంది’ అని బీసీసీఐ అధికారి ఒకరు పేర్కొన్నారు. అయితే ఇలా సీజన్ మధ్యలో మినీ వేలం ద్వారానా లేక తాత్కాలిక బదిలీ ద్వారా ఇతర జట్లకు వెళతారా అనేది తేలాల్సి ఉంది. మరోవైపు ఇలా టోర్నీ మధ్యలో ఆటగాళ్లను మార్చుకోవడం యూరోపియన్ ఫుట్బాల్ లో ఎప్పటి నుంచో ఉంది.ఆటగాళ్ల సంఖ్యపైనా...ప్రస్తుతం ఒక్కో ఐపీఎల్ జట్టులో ఆటగాళ్ల మొత్తం సంఖ్య 27. ఓ దశలో ఇది 33గా ఉన్నా ఆ తర్వాత తగ్గించారు. తాజాగా కొన్ని ప్రముఖ ఫ్రాంచైజీలు ఈ సంఖ్యలో పరిమితి ఉండకూడదని వాదించాయి. ‘చాలామంది టీమ్ యజమానులు 27 మంది ఆట గాళ్లపై వ్యతిరేకత చూపారు. ఓ జట్టు అయితే 15 మంది చాలు అని, మరొకరు 20 మందితో ఉండాలని తెలిపారు. బిగ్ బాష్ లీగ్లో 18 మందే ఉంటారని వారు గుర్తుచేశారు’ అని బోర్డు అధికారి వివరించారు.

maaranunna nibandhanalu?newdhilly: vache edaadi jarige indian premierleag (ipl)loo oo aasaktikara vesuluba tu chotuchesukonundi. oo fraanchijeeki chendina aatagaadiki varusagaa edu matchllo audae avakaasam dorakkapothe tanu maro jattuku vellavacchu. ayithe itara jattu aa cricketer sevalanu korukovalsi untundi. appude badileeki avakaasam untundi. ee pratipaadana mangalavaaram franchisy yajamaanulu, bcci, ipl palakamandali, co madhya jarigina samavesamlo charchaku vachindi. deeniki enimidi jatlu ekagreeva aamodam telipai. ‘velam loo konugolu chesina falana aatagaadini combination, samathookamlo bhagamga tudi jattulo teesukoleni paristhiti undavacchu. alanti sandarbhaallo atadi naipunyaanni vruthaagaa poneeyakunda itara jatlu teesukovachhu. ayithe ee vishayamlo tudi nirnayaanni ipl paalaka mandali teesukuntundi’ ani bcci adhikari okaru perkonnaru. ayithe ilaa seasen madhyalo minee velam dwarana leka taatkaalika badili dwara itara jatlaku velatara anedi telalsi undi. marovaipu ilaa torney madhyalo aatagaallanu marchukovadam europian futbal loo eppati nuncho undi.aatagaalla sankhyapaina...prastutam okko ipl jattulo aatagaalla mottam sankhya 27. oo dasalo idhi 33gaa unna aa tarvaata tagginchaaru. taajaagaa konni pramukha fraanchijeelu ee sankhyalo parimiti undakudadani vaadinchaayi. ‘chaalaamandi team yajamaanulu 27 mandi aata gaallapai vyatirekata chuupaaru. oo jattu ayithe 15 mandi chaalu ani, marokaru 20 manditho undaalani telipaaru. big bash leeglo 18 mande untaarani vaaru gurtuchesaaru’ ani bordu adhikari vivarinchaaru.